**แบบรายงานผลการนำแนวทางการถอดประสบการณ์การเรียนรู้ไปใช้ปฏิบัติจริง**

1. อ้างถึงแบบถอดประสบการณ์การเรียนรู้ด้าน

 □ เทคนิคการเรียนการสอนที่เน้นผู้เรียนเป็นสำคัญ

 □ การเผยแพร่ผลงานวิจัยและงานสร้างสรรค์

 □ การสอนภาษาอังกฤษเพื่อการสื่อสาร

 □ การยึดมั่นคุณธรรม/นำการเปลี่ยนแปลง

 □ การบริหารมุ่งผลสัมฤทธิ์เน้นหลักประหยัด ประสิทธิภาพ ประสิทธิผล

 □ นวัตกรรมเพื่อสร้างสรรค์สังคม

ชื่อเรื่อง **กายภาพบำบัดกับการสอนนักศึกษาข้างเตียง**

คณะกายภาพบำบัดและเวชศาสตรการกีฬา มหาวิทยาลัยรังสิต

2. วิธีการดำเนินงาน

 2.1 การเตรียมสถานที่ฝึกงาน

 - ฝ่ายคลินิก ติดต่อประสานงานกับโรงพยาบาลที่มีความพร้อมในการรับเป็นสถานที่ฝึกงานทางคลินิก กายภาพบำบัด

 - ส่งเอกสารขออนุญาตใช้สถานที่ฝึกงานผ่านผู้อำนวยการโรงพยาบาลแต่ละแห่ง

 - ประกาศรายชื่อโรงพยาบาลให้นักศึกษารับทราบ เพื่อให้นักศึกษาวางแผนเรื่องการเดินทางและที่พัก

 2.2 การเตรียมอาจารย์ที่จะออกฝึกปฎิบัติการคลินิกกายภาพบำบัด

 - อาจารย์แต่ละกลุ่มวิชาประชุมวางแผน เพื่อกำหนดกิจกรรมพัฒนาทักษะของนักศึกษาและกำหนด วัตถุประสงค์การฝึกงานโดยละเอียด

 - อาจารย์แต่ละกลุ่มวิชาคัดเลือกอาจารย์ที่มีความเชี่ยวชาญเพื่อออกฝึกปฏิบัติการคลินิกกายภาพบำบัด

 - อาจารย์ทั้งคณะอบรมร่วมกัน เรื่องแนวทางการจัดการเรียนการสอนนักศึกษาข้างเตียง ซึ่งรวมถึงการฝึก ทักษะการฟัง การให้คำแนะนำ และการสอนที่เน้นนักศึกษาเป็นสำคัญ เพื่อให้การฝึกงานในทุกโรงพยาบาล บรรลุเป้าหมาย ที่เน้นให้นักศึกษาสามารถเชื่อมโยงองค์ความรู้หรือทักษะทางปัญญากับการปฏิบัติจริงได้

 - ปรับตารางสอนภายในคณะในรูปแบบใหม่ เพื่อให้อาจารย์สามารถออกไปคุมฝึกปฏิบัติงานได้ในช่วงต้น ภาคการศึกษา 2/61

 2.3 การเตรียมนักศึกษา

 - ประเมินความรู้ของนักศึกษาก่อนออกฝึกปฏิบัติงานคลินิกกายภาพบำบัด โดยจัดให้มีการสอบประมวลผล (comprehensive) แล้วแจ้งคะแนนให้นักศึกษาทราบว่าควรต้องศึกษาในส่วนใดเพิ่มเติม

 - ประเมินทักษะของนักศึกษาก่อนออกฝึกปฏิบัติงานคลินิกกายภาพบำบัด โดยจัดให้มีการสอบ OSCE และ ให้คำแนะนำกับนักศึกษาทันที เพื่อให้ทราบว่าควรต้องฝึกฝนทักษะในส่วนใดเพิ่มเติม

 2.4 การประมวลผล

 - จัดเตรียมแบบประเมินการฝึกปฏิบัติการคลินิกกายภาพบำบัด ที่สอดคล้องกับการเรียนการสอนแบบใหม่ที่

 เน้นนักศึกษาเป็นสำคัญ

 - ปรับลักษณะการะประมวลผล โดยไม่ประเมินเพียงแค่ผลสัมฤทธิ์หลังเรียนเท่านั้น แต่เพิ่มการประเมิน

 ระหว่างเรียนให้มากขึ้น

3. ผลการดำเนินงาน

 3.1 นักศึกษามีความเชื่อมโยงองค์ความรู้หรือทักษะทางปัญญากับการปฏิบัติ วิธีคิด รวมทั้งเทคนิคการรักษา ทางกายภาพบำบัดที่เรียนในมหาวิทยาลัยได้ถูกลองนำไปใช้จริง ซึ่งทางคณะฯคาดหวังว่าความรู้และ ทักษะนี้จะยังคงอยู่และติดตัวนักศึกษาสำหรับการนำไปฝึกในคลินิกถัดไป

 3.2 นักศึกษามีแนวคิด การคิดวิเคราะห์ผู้ป่วยได้ถูกต้องกับผู้ป่วยแต่ละกลุ่มแต่ละประเภท

 3.3 นักศึกษามีทักษะในการปรับตัวให้เข้ากับผู้อื่นหรือสิ่งแวดล้อมใหม่ๆ พร้อมสำหรับการฝึกปฏิบัติในคลินิก ต่อไป

 3.4 นักศึกษามีความมั่นใจในการเข้าหาผู้ป่วย ให้การจัดการในผู้ป่วยมากขึ้น กล้ามแสดงความคิดเห็น หรือ ซักถามในประเด็นที่สงสัยมากขึ้น

 3.5 เห็นตัวอย่าง และภาพรวมของการจัดการทางกายภาพบำบัดที่ถูกต้อง จากอาจารย์ของคณะที่ออกไป

 ควบคุมการฝึก

 3.6 ทางคณะได้ข้อมูลสะท้อนกลับถึงผลของการเรียนการสอน ที่ยังมีข้อจำกัด ความไม่สมบูรณ์ ที่ให้อาจารย์

 ได้กลับมาทบทวนการสอนในคณะให้สอดคล้องกับการนำไปฝึกจริงกับผู้ป่วยมากขึ้น

 3.7 เกิดการแลกเปลี่ยนเรียนรู้ร่วมกันระหว่างอาจารย์ของคณะและอาจารย์ที่คุมฝึกปฏิบัติการทางคลินิก

4. ปัญหาและอุปสรรค

1. โรงพยาบาลที่ใช้ในการฝึกงานบางแห่ง มีคนไข้น้อยและไม่มีความหลากหลายของโรค
2. โรงพยาบาลบางแห่งอยู่ไกล ต้องใช้ระยะเวลาเดินทางไกล
3. นักศึกษาบางส่วนให้ข้อมูลว่าไม่มีเวลาเตรียมตัวก่อนออกฝึกงานที่เพียงพอ

5. แนวทางการปรับปรุง/ข้อเสนอแนะ

1. เลือกโรงพยาบาลที่จะใช้เป็นสถานที่ฝึกงานให้มีความหลากหลายของผู้ป่วยมากยิ่งขึ้น เพื่อเพิ่มโอกาสในการฝึกการจัดการทางกายภาพบำบัดที่หลากหลาย
2. วางแผนเกี่ยวกับระยะเวลาการฝึกงานให้ดียิ่งขึ้น

 (อ.กัลยา ก้องวัฒนากุล)

 อาจารย์ประจำคณะกายภาพบำบัดและเวชศาสตร์การกีฬา

 ผู้ดำเนินการปฎิบัติ